Krajevna skupnost Birčna vas

Birčna vas 1

8000 Novo mesto

**4. seja KS Birčna vas**

**Datum:** Svet se je sestal dne 12.05.2023, v prostorih OŠ Birčna vas, ob 19 uri.

**Prisotni na seji:** Majda Meštrić, Ciril Zupančič, Andrej Kastelic, Matevž Kastelic ter tajnica Vesna Stanešić.

Odsotni: Darja Marjanović, Urška Hrovatič, Stane Žagar

**DNEVNI RED**:

1. **Ugotovitev prisotnosti. ter pregled zapisnika 3. seje**
2. **Aktualni projekti**
3. **ŠP Drage**
4. **Pohod po KS**
5. **Razno**

**Ugotovitve in sklepi**:

**Ad 1**

Na dnevni red ter na zapisnik 1. seje pripomb ni bilo, zato se sprejmeta v celoti. Prisotnost je bila 57,14% in smo bili sklepčni.

**Ad 2**

**Predsednica je podala informacije o projektih, ki se trenutno izvajajo.**

* Projekt javne razsvetljave v Birčni vasi je v mirovanju. Na več urgenc predsednice ni odziva, zato bo ponovno skušala stopit v kontakt z županom. Projekt kanalizacije Vrh pri Ljubnu je v zaostanku, zaradi previsoke cene mora projektant ponovno ovrednotiti projekt.
* Dela pri šoli potekajo prepočasi, na kar je izvajalec del s strani investitorja opozarjan. V mesecu maju naj bi bil položen asfalt. Ker je del ceste, ki se nadaljuje proti Ušivcu v slabem stanju, je v teku dogovarjanje za asfaltiranje tudi tega. Za ureditev parkirišča pri šoli je izbran izvajalec in naj bi se izvedba v kratkem začela.
* Dela v vezi kanalizacije Lakovnice se približujejo zaključku, a verjetno ne bodo izvedena v takšnem obsegu, kot je bilo v začetku dogovorjeno. Dela nadzira Andrej Kastelic.
* Konec maja bo izvajalec uredil del makadamske poti v Stranski vasi, kar smo se dogovorili na 3. seji.

**Ad 3**

* Iz izvedene ankete med krajani KS Birčna vas o urejanju prostora v Dragah izhaja, da vlada zanimanje za oživitev tega prostora in pripravljenost sodelovanja pri tem. Dogovorjeno je z Andrejem Kraljem in Žigo Kovačičem, da bosta skrbela za urejanje in vzdrževanje prostora (košnja, čiščenje…), seveda s sodelovanjem članov sveta KS. Zadnjo soboto v maju (27.5.2023) bo organizirano čiščenje stavbe in okolice. Vabljeni so vsi, ki imajo voljo delati.

**Ad 4**

Tradicionalni pohod krajanov KS Birčna vas bo 17.06.2023. Zaključek pohoda bo v lovski koči v Padežu. Pot pohoda bo vodila z Ruperč Vrha, preko Ušivca do Drag, kjer bo krajši postanek, cilj bo pa v Padežu.

Za glasbo sta zadolžena Andrej in Matevž, hrano in pijačo Majda in Vesna, seveda je zaželeno sodelovanje vseh članov sveta. Vodje pohoda bomo še določili. Za razdelitev vabil po gospodinjstvih in oglasnih deskah bomo poskrbeli člani sveta sami, vsak v svojem okolju, zaradi racionalizacije stroškov.

**Razno**

* V pripravi je tudi tradicionalni časopis Šum sekvoj. Ob tem velja omeniti veliko delo, ki ga opravlja Karmen Jenič, kot glavna urednica, za kar smo ji hvaležni. Letos bomo natisnili 480 izvodov.
* Ponovno je potrebna urgenca za popravilo asfalta na Rakovniku in avtobusnega postajališča v Stranski vasi, kar še vedno ni urejeno. ker zadeva ni urejena.

Seja se je bila zaključena ob 20,00 h

Zapisnik sestavila Vesna Stanešič